ວກ.ອອນໄລ - ໃນການຢ້ຽມຢາມສາມປະເທດຢ່າງເປັນທາງການ ແຕ່ວັນທີ 20 ຫາວັນທີ 28 ພຶດສະພາ 2019, ນາຍົກລັດຖະມົນຕີຫວຽດນາມ ຫງວຽນຊວັນຝຸກ ໄດ້ປະຕິບັດໂຄງການເຮັດວຽກທີ່ປະກອບດ້ວຍການເຄື່ອນໄຫວຫຼາຍກວ່າ 50 ກິດຈະການເຊັ່ນ: ບັນດາການເຈລະຈາ, ການພົບປະຫາລືກັບຜູ້ນຳລະດັບສູງຂອງສາມປະເທດ; ເຂົ້າຮ່ວມບັນດາເວທີປາໄສການທຸລະກິດ, ພົບປະກັບນັກລົງທຶນ, ພົບປະໂອ້ລົມກັບຊາວຫວຽດນາມຢູ່ສາມປະເທດດັ່ງກ່າວ, ຢ້ຽມຢາມແລະເຮັດວຽກຢູ່ທ້ອງຖິ່ນຕ່າງໆ; ຢ້ຽມຢາມບາງພື້ນຖານການຜະລິດ, ສູນເຕັກໂນໂລຊີສູງຂອງວິສາຫະກິດ, ກຸ່ມບໍລິສັດຂະໜາດໃຫຍ່; ພົບປະສະແດງຄວາມຂອບໃຈຕໍ່ເພື່ອນຊາວລັດເຊຍແລະຊາວຊູແອດທີ່ມີການປະກອບສ່ວນຫຼາຍຢ່າງໃນພາລະກິດການຕໍ່ສູ້ປົກປັກຮັກສາປະເທດຫວຽດນາມ.
ວກ. - ກອງປະຊຸມໃຫຍ່ຄັ້ງທີ່ XII ຂອງພັກກອມມູນິດຫວຽດນາມ ໄດ້ທົບທວນ 30 ປີແຫ່ງການປ່ຽນແປງໃໝ່ປະເທດ ແລະ ໄດ້ຊີ້ໃຫ້ເຫັນຂໍ້ຈຳກັດໜຶ່ງຄື: ການປ່ຽນແປງໃໝ່ທາງດ້ານການເມືອງບໍ່ທັນຄົບຊຸດກັບການປ່ຽນແປງໃໝ່ທາງດ້ານເສດຖະກິດ. ດັ່ງນັ້ນ, ການຮັບປະກັນຄວາມຄົບຊຸດ ສອດຄ່ອງລະຫວ່າງການປ່ຽນແປງໃໝ່ທາງດ້ານການເມືອງ ກັບການປ່ຽນແປງໃໝ່ທາງດ້ານເສດຖະກິດ ຈຶ່ງເປັນບັນຫາພຶກຕິກຳທີ່ຮີບດ່ວນ. ເພື່ອແກ້ໄຂບັນຫານີ້, ກ່ອນອື່ນໝົດຕ້ອງທຳຄວາມກະຈ່າງແຈ້ງກ່ຽວກັບສາຍພົວພັນລະຫວ່າງເສດຖະກິດແລະການເມືອງ.
ວກ. - ມະຕິເລກທີ 36-NQ/TW, ວັນທີ 22 ຕຸລາ 2018, ຂອງກອງປະຊຸມສູນກາງພັກຄັ້ງທີ 8 ສະໄໝທີ XII ວ່າດ້ວຍ “ຍຸດທະສາດການພັດທະນາເສດຖະກິດທະເລຫວຽດນາມແບບຍືນຍົງຮອດປີ 2030, ວິໄສທັດຮອດປີ 2045” ໄດ້ຢືນຢັນວ່າ ຫວຽດນາມຕ້ອງກາຍເປັນປະເທດທີ່ເຂັ້ມແຂງທາງດ້ານທະເລ, ຮັ່ງມີຈາກທະເລ, ພັດທະນາຢ່າງຍືນຍົງ, ຈະເລີນຮຸ່ງເຮືອງ, ໝັ້ນຄົງແລະປອດໄພ, ໃນນັ້ນຂະແໜງການທ່ອງທ່ຽວທະເລຖືກລະບຸວ່າເປັນຂົງເຂດບຸລິມະສິດອັນດັບໜຶ່ງ ເພື່ອພັດທະນາເສດຖະກິດທະເລແບບຍືນຍົງ, ປະກອບສ່ວນຮັບປະກັນການປ້ອງກັນຊາດ, ປ້ອງກັນຄວາມສະຫງົບ, ຮັກສາເອກະລາດ ອະທິປະໄຕ ແລະຜືນແຜ່ນດິນອັນຄົບຖ້ວນຂອງປະເທດ.
ວກ. - ໃນສະໄໝແຫ່ງການຍູ້ແຮງການຫັນເປັນອຸດສາຫະກຳ ທັນສະໄໝ ແລະເຊື່ອມໂຍງສາກົນປະຈຸບັນ, ໜຶ່ງໃນຄວາມຕ້ອງການທີ່ສຳຄັນທີ່ສຸດສຳລັບວັດທະນນະທຳຫວຽດນາມແມ່ນ ຄວາມຈຳເປັນຕ້ອງປັບປຸງບູລະນະລະບຽບກົດໝາຍວັດທະນະທຳໃຫ້ສອດຄ່ອງກັບເງື່ອນໄຂໃໝ່, ເພື່ອໃຫ້ວັດທະນະທຳກາຍເປັນພື້ນຖານທາງຈິດໃຈທີ່ເຂັ້ມແຂງຂອງສັງຄົມ, ແມ່ນພະລັງພາຍໃນທີ່ສຳຄັນເພື່ອຮັບປະກັນການພັດທະນາຢ່າງຍືນຍົງ ແລະ ປົກປັກຮັກສາປະເທດຊາດຢ່າງໜັກແໜ້ນ.
ວກ. - ໂດຍປະຕິບັດແນວທາງການຕ່າງປະເທດທີ່ເປັນເອກະລາດ, ເປັນເຈົ້າຕົນເອງ, ສັນຕິພາບ, ຮ່ວມມືແລະພັດທະນາ; ດຳເເນີນການພົວພັນສາກົນຫຼາຍຮູບຫຼາຍແບບ ຫຼາຍກ້ຳຫຼາຍຝ່າຍ, ຫວຽດນາມໄດ້ເຂົ້າຮ່ວມການເຊື່ອມໂຍງສາກົນນັບມື້ນັບຕັ້ງໜ້າແລະເປັນເຈົ້າການ ດ້ວຍຖານະແລະບົດບາດທີ່ເພີ່ມຂຶ້ນໃນພາກພື້ນແລະໃນໂລກ. ນະໂຍບາຍການຕ່າງປະເທດຂອງຫວຽດນາມທີ່ປະຕິບັດໃນເວລາຜ່ານມາ ໄດ້ປະກອບສ່ວນສຳຄັນເຂົ້າໃນການຮັກສາສະພາບແວດລ້ອມສັນຕິພາບ ສະຖຽນລະພາບ, ສ້າງເງື່ອນໄຂອຳນວຍຄວາມສະດວກເພື່ອພັດທະນາປະເທດ, ປະກອບສ່ວນອັນຕັ້ງໜ້າເຂົ້າໃນການສ້າງສາແລະປົກປັກຮັກສາປະເທດຊາດ, ຍົກສູງຖານະແລະກຽດສັກສີຂອງຫວຽດນາມໃນເວທີໂລກ. ຂະບວນວິວັດການກຳນົດແລະຜັນຂະຫຍາຍນະໂຍບາຍການຕ່າງປະເທດແມ່ນຂະບວນວິວັດທີ່ສັບສົນ, ໃນນັ້ນຕ້ອງພິຈາລະນາ ສັງລວມບັນດາປັດໄຈທີ່ກະທົບຈາກພາຍໃນແລະພາຍນອກ, ໂດຍສະເພາະແມ່ນ ໃນສະພາບການທີ່ຫວຽດນາມເຊື່ອມໂຍງນັບມື້ນັບກວ້າງຂວາງເລິກເຊິ່ງກັບພາກພື້ນແລະໂລກ.